من ئێستا به‌ به‌كارهێنانی زمانێك ...قسه‌تان بۆده‌كه‌م
چونكه‌ ده‌توانم.
ئه‌وه‌ش توانایه‌كی ئه‌فسوناویی مرۆڤه‌.
ده‌توانین بیرۆكه‌ی زۆر ئاڵۆز بگه‌یه‌نین.
ئه‌وه‌ی من ئێستا ده‌یكه‌م، به‌ ده‌مم ده‌نگ دروستده‌كه‌م.
له‌ هه‌ناسه‌دانه‌وه‌دا
ده‌نگگه‌لی جیاواز دروست ده‌كه‌م.
ئه‌وه‌ش له‌ره‌ دروست ده‌كات له‌ هه‌وادا.
ئه‌و له‌رانه‌ش به‌ره‌و لای ئێوه‌ دێن،
به‌ر په‌رده‌ی گوێتان ده‌كه‌ون،
پاشان به‌ره‌و مێشكتان ده‌ڕۆن
وه ده‌یانگۆڕێت به‌ بیرۆكه‌.
هیوادارم.
(پێكه‌نین)
هیوادارم وای لێ بێت.
به‌هۆی ئه‌م توانایه‌وه‌، ده‌توانین بیرۆكه‌كانمان بگوازینه‌وه‌
به‌ناو بۆشایی و كاتدا
دەتوانین زانیاری بگەیەنینە هەمووان.
ده‌توانم بیرۆكه‌ی نامۆ بخه‌مه‌ مێشكتان.
ده‌توانم بڵێم،
ماسییه‌ك بێننه‌ به‌رچاوتان سه‌ما بكات له‌ كتێبخانه‌یه‌كدا
بیریش له‌ بابه‌تێكی فیزیا بكاته‌وه‌."
(پێكه‌نین)
ئه‌گه‌ر ژیانتان ئاسایی بێت،
باوه‌ڕناكه‌م بیرۆكه‌ی واتان هه‌بووبێت.
(پێكه‌نین)
ئێستا واملێكردن بیری لێبكه‌نه‌وه‌،
له‌ڕێگه‌ی زمانه‌وه‌.
ته‌نها یه‌ك زمان بوونی نییه‌ له‌ جیهاندا،
نزیكه‌ی 7000 زمان له‌ جیهاندا قسه‌ی پێده‌كرێت.
زمانه‌كان له‌ زۆر بواردا جیاوازن.
هه‌ندێك زمان ده‌نگی جیاوازیان هه‌یه‌،
وشه‌ی جیاوازیان هه‌یه‌،
بونیادی جیاوازیشیان هه‌یه‌--
به‌تایبه‌تی بونیادی جیاواز.
لێره‌دا پرسیارێك هه‌یه‌:
ئه‌و زمانه‌ی پێی ده‌دوێین بیركردنه‌وه‌مان دیاری ده‌كات؟
ئه‌مه‌ پرسیارێكی له‌ مێژینه‌یه‌.
ده‌مێكه‌ خه‌ڵك بیری لێده‌كاته‌وه‌.
شارله‌مان، ئیمپراتۆری ڕۆمانی، ده‌ڵێت:
زمانی دووه‌م هه‌بوونی ڕوحی دووه‌مه‌--
واتا زمان واقیع ده‌نه‌خشێنێت
له‌ لایه‌كی تره‌وه‌، شكسپیر له‌ ڕێی "ژولێت"ه‌وه‌ ده‌ڵێت،
جا ناو چییه‌؟
گوڵ به‌ هه‌موو ناوێك هه‌ر بۆنی خۆشه‌.
ئه‌مه‌یان پێمان ده‌ڵێت كه‌ له‌وانه‌یه‌ زمان واقیع نه‌نه‌خشێنێت.
ئه‌م وتانه‌ هه‌زاران ساڵه‌ به‌رده‌وامن.
به‌ڵام تا ئه‌م دواییانه‌ زانیاری نه‌بوو
تا بڕیار له‌سه‌ر هیچیان بده‌ین.
له‌م دواییانه‌دا له‌ تاقیگه‌كانی جیهان،
لێكۆڵینه‌وه‌مان كردووه‌،
ئێستا زانیاری زانستییمان هەیە تا وه‌ڵامی ئه‌م پرسیاره‌ وه‌رگرین
با هه‌ندێك له‌ نمونه‌كانتان بۆ باس بكه‌م
له‌ خه‌ڵكی ڕه‌سه‌نی ئوسترالیاوه‌ ده‌ست پێ ده‌كه‌م
كه‌ كارم له‌گه‌ڵ كردن.
ئه‌مانه‌ نه‌ته‌وه‌ی كوكتایه‌رن
له‌پۆمپۆراو ده‌ژین له‌ ڕۆژئاوای كه‌یپ یۆرك
ئه‌وه‌ی سه‌رنجڕاكێشه‌ ده‌رباره‌ی ئه‌وان،
وشه‌ی وه‌كو "چه‌پ" و "ڕاست" به‌كار ناهێنن،
به‌ڵكو هه‌موو شتێك به‌ ستوونییه‌:
باكور، باشور، ڕۆژهه‌ڵات و ڕۆژئاوا.
كه‌ ده‌شڵێم هه‌موو شتێك، مه‌به‌ستم هه‌موو شتێكه‌.
له‌وانه‌یه‌ بڵێیت،
مێروله‌یه‌ك لای باشووری ڕۆژاوای قاچته‌.
كوپه‌كه‌ ببه‌ بۆ باكورو باكوری خۆرهه‌ڵات
شێوازی سڵاو كردنیان به‌م شێوه‌یه‌یه‌،
به‌ چ ئاڕاسته‌یه‌ك ده‌ڕۆیت؟
وه‌ڵامه‌كه‌ش به‌م شێوه‌یه‌یه‌،
باكورو باكوری خۆرهه‌ڵات بۆ دوور
ئه‌ی تۆ؟
ڕۆژانه‌ له‌ كاتی چوونه‌ ده‌ره‌وه‌دا،
هه‌ركه‌سێكت بینی،
ئاڕاسته‌ی خۆتی پێ بڵێیت.
(پێكه‌نین)
ئه‌مه‌ خێرا شاره‌زات ده‌كات له‌ ئاڕاسته‌دا
چونكه‌ ئه‌گه‌ر ئاڕاسته‌ی خۆت نه‌زانیت،
هه‌ر له‌ كاتی سڵاو كردندا گیرده‌خۆیت
ئه‌و خه‌ڵكانه‌ی به‌م زمانه‌ ده‌دوێن ته‌واو شاره‌زان له‌ ئاڕاسته‌دا.
له‌وه‌ باشترن كه‌ پێمان وابوو له‌ توانای مرۆڤدا هه‌یه‌ .
پێمانوابوو مرۆڤ خراپتره‌ له‌ بوونه‌وه‌ره‌كانی دیكه‌
به‌ به‌هانه‌ی بایۆلۆژییه‌وه‌:
موگناتیزمان نییه‌ له‌ ده‌نووك و پووله‌كه‌ماندا.
نه‌خێر، ئه‌گه‌ر زمان و كه‌لتوورت ڕاتبهێنن،
ده‌توانیت بیكه‌یت.
خه‌ڵكانێك هه‌ن له‌ جیهاندا كه‌ ته‌واو شاره‌زای ئاڕاسته‌كانیانن.
ته‌نها بۆ ئه‌وه‌ی لێك تێبگه‌ین
ده‌رباره‌ی جیاوازییان له‌گه‌ڵ ئێمه‌دا،
ده‌مه‌وێت ساتێك چاوه‌كانتان دابخه‌ن
ئاماژه‌ بۆ باشووری خۆرهه‌ڵات بكه‌ن.
(پێكه‌نین)
چاو مه‌كه‌نه‌وه‌. ئاماژه‌بكه‌ن.
چاوبكه‌نه‌وه‌.
ئاماژه‌تان بۆ ئه‌وێ و ئه‌وێ و ئه‌وێ كرد...
خۆم نازانم كام ئاڕاسته‌یه‌یانه‌--
(پێكه‌نین)
ئێوه‌ش هاوكارنه‌بوون.
(پێكه‌نین)
كه‌واته‌ ئێوه‌ی ئاماده‌بووان شاره‌زانین.
ئه‌مه‌ جیاوازییه‌كی گه‌وره‌یه‌ له‌ توانستی دركیی زمانه‌ جیاوازه‌كاندا،
له‌ كاتێكدا، گروپێكی وه‌كو ئێوه‌ ناوازه‌--
نه‌زانن كام ئاڕاسته‌ كامه‌یه‌،
به‌ڵام له‌ گروپێكی دیكه‌دا،
له‌وانه‌یه‌ مناڵێكی پێنج ساڵان بیزانێت.
(پێكه‌نین)
جیاوازیش هه‌یه‌ له‌ تێگه‌یشتنمان بۆ كات.
ئه‌مه‌ وێنه‌ی باپیرمه‌ له‌ ته‌مه‌نی جیاوازدا.
ئه‌گه‌ر به‌ ئینگلیزێك بڵێم ڕێكیان بخات،
ڕەنگە بەم شێوەیە دایبنێت،
له‌ چه‌په‌وه‌ بۆ ڕاست.
به‌هۆی ئاڕاسته‌ی نوسینه‌وه‌،
ئه‌گه‌ر هیبرۆ یان عه‌ره‌بێك بیت،
ڕەنگە به‌ پێچه‌وانه‌وه‌ بیكه‌یت،
له‌ ڕاسته‌وه‌ بۆ چه‌پ.
ئه‌ی خه‌ڵكی كۆكتایه‌ر،
ئه‌م خه‌ڵكه‌ ڕه‌سه‌نه‌ چۆن ڕێكی ده‌خه‌ن؟
وشه‌ی وه‌كو "چه‌پ" و "ڕاست"یان نییه‌.
با ئاماژه‌یه‌كتان بده‌مێ.
كه‌ خه‌ڵكمان ڕووه‌و باشوور دانیشاند،
كاتیان له‌ چه‌په‌وه‌ بۆ ڕاست ڕێكخست.
كه‌ ڕووه‌و باكوور دامان نیشاندن،
كاتیان له‌ ڕاسته‌وه‌ بۆ چه‌پ ڕێكخست.
كه‌ ڕووه‌و ڕۆژهه‌ڵات دامان نیشاندن،
كات به‌ره‌و چه‌سته‌یان ده‌هات،
شێوازه‌كه‌ چۆنه‌؟
ڕۆژهه‌ڵات یان ڕۆژئاوا، ڕاسته‌؟
بۆ ئه‌وان كات له‌سه‌ر جه‌سته‌ جێگیر نابێت،
له‌سه‌ر زه‌وی جێگیر ده‌بێت.
بۆ من ئه‌گه‌ر ڕووم لێره‌وه‌ بێت،
كات ئاوا ده‌ڕوات،
ئه‌گه‌ر ڕووم لێره‌وه‌ بێت، كات به‌م شێوه‌یه‌ ده‌ڕوات.
ڕووم لێره‌وه‌ بێت، كات ئاوا ده‌ڕوات--
چه‌ند خۆویستانه‌یه‌ كات دوام بكه‌وێت
هه‌ركاتێك جه‌سته‌م بجوڵێنم.
بۆ ئه‌وان كات له‌سه‌ر زه‌وی جێگیربووه‌.
شێوازێكی جیاوازی بیركردنه‌وه‌یه‌ له‌ كات.
ئه‌مه‌ش فێڵێكی زیره‌كانه‌ی دیكه‌ی مرۆڤ
ئه‌گه‌ر بپرسم چه‌ند به‌تریق هه‌یه‌.
دڵنیام چۆن شیکار ده‌كه‌یت.
وتت، "یه‌ك، دوو، سێ، چوار، پێنج، شه‌ش، حه‌وت، هه‌شت."
ژماردت.
هه‌ر یه‌كه‌ی به‌ ژماره‌یه‌ک.
و ژماره‌ی كۆتایی ژماره‌ی به‌تریقه‌كان بوو.
ئه‌مه‌ به‌ منداڵی فێركراویت.
ژماره‌كان فێرده‌بیت و به‌كاریان دێنیت.
فێڵێكی زمانه‌وانییه‌.
هه‌ندێك زمان واناكه‌ن.
چونكه‌ وشه‌یان نییه‌ بۆ ژماره‌.
زمان هه‌یه‌ كه‌ "حه‌وت"یان نییه‌
یان وشه‌یه‌كی وه‌كو "هه‌شت".
ئه‌و خه‌ڵكه‌ی به‌و زمانه‌ ده‌دوێن ناژمێرن،
كێشه‌ی ژماردنیان هه‌یه‌.
ئه‌گه‌ر ئه‌م به‌تریقانه‌ به‌راورد بكه‌ن
به‌ هه‌مان ژماره‌ی مراویی،
ئه‌وه‌ به‌ژماردن ده‌یدۆزیته‌وه‌.
به‌ڵام ئه‌وانه‌ی ئه‌و وشانه‌یان نییه‌ ناتوانن وابكه‌ن.
زمان بۆ جیاكردنه‌وه‌ی ڕه‌نگیش به‌كاردێنن--
جیهانی بینراو
هه‌ندێك زمان وشه‌ی زۆریان هه‌یه‌ بۆ ڕه‌نگ،
هه‌ندێكیش ته‌نها دوو پۆلێن، "كاڵ" و "تۆخ".
زمان له‌ سنورداركردنی ڕه‌نگیش جیاوازه‌.
،له‌ ئینگلیزیدا وشه‌یه‌ك هه‌یه‌ بۆ ڕه‌نگی شین
كه‌ شینه‌كانی سه‌ر شاشه‌كه‌ ده‌گرێته‌وه‌،
به‌ڵام له‌ ڕووسیدا ته‌نها یه‌ك وشه‌ نییه‌.
به‌ڵكو ڕووسییه‌كان جیاكاریده‌كه‌ن
له‌ نێوان شینی كاڵ "گۆڵوبۆی"،
وه‌ شینی تۆخ "سینی".
ئه‌زمونی زۆریان هه‌یه‌ له‌ ڕووی زمانه‌وه‌،
له‌ جیاكردنه‌وه‌ی ئه‌و دوو ڕه‌نگه‌دا.
كه‌ خه‌ڵك تاقی ده‌كه‌ینه‌وه‌ تا ئه‌و دوو ڕه‌نگه‌ جیابكه‌نه‌وه‌،
ڕووسییه‌كان خێراترن
له‌م سنووره‌ زمانه‌وانییه‌دا.
ئه‌وان خێراتر جیاكاریی ده‌كه‌ن
له‌ نێوان شینی كاڵ و تۆخدا.
كاتێك سه‌رنجی مێشكی مرۆڤه‌كان ده‌ده‌ین له‌ كاتی سه‌یركردنی ڕه‌نگه‌كان
بابڵێین له‌ كاڵه‌وه‌ به‌ره‌و تۆخ ده‌ڕوات
مێشكی ئه‌وانه‌ی وشه‌ی جیاوازیان هه‌یه‌ بۆ شینی كاڵ و تۆخ
سه‌رسوڕماو ده‌بن كه‌ ڕه‌نگه‌كه‌ له‌ كاڵه‌وه‌ ده‌بێته‌ تۆخ،
چونكه‌ پۆلێن گۆڕانكاریی به‌سه‌ردا هات،
له‌ كاتێكدا مێشكی ئینگلیزێك بۆ نمونه‌،
كه‌ ئه‌و جیاكارییه‌ پۆلێنكراوه‌ ناكات،
ئه‌و سه‌رسام نابێت،
چونكه‌ هیچ گۆڕانكارییه‌كی پۆلێنكراو نییه‌.
زمان پڕه‌ له‌ بونیادی نامۆ.
ئەمە یەکێکە لە دڵخوازترینم.
زۆرێك زمان ڕه‌گه‌زی ڕێزمانییان هه‌یه‌؛
هه‌موو ناوێك ڕه‌گه‌زی نێرو مێی هه‌یه‌.
ئه‌مه‌ش جیاوازه‌ له‌ زمانه‌كاندا.
خۆر مێینه‌یه‌ له‌ ئه‌ڵمانیدا به‌ڵام نێرینه‌یه‌ له‌ ئیسپانیدا،
مانگیش به‌ پێچه‌وانه‌وه‌.
كاریگه‌ریی له‌ بیركردنه‌وه‌ی خه‌ڵك ده‌بێت؟
ئایا ئه‌ڵمانه‌كان خۆر به‌ مێینه‌ ده‌بینن،
و مانگیش به‌ نێرینه‌؟
له‌ ڕاستیدا به‌و شێوه‌یه‌یه‌.
به‌ ئه‌ڵمانییه‌ك و ئیسپانییه‌ك بڵێیت وه‌سفی پردێك بكه‌ن،
وه‌كو ئه‌مه‌ی ئێره‌--
پرد له‌ ئه‌ڵمانیدا مێینه‌یه‌،
له‌ ئیسپانیشدا نێرینه‌--
له‌وانه‌یه‌ ئه‌ڵمانه‌كان بڵێ پرد "جوان"ه‌، "قه‌شه‌نگ"ه‌
وشه‌ مێینه‌كان به‌كاربێنن.
له‌ كاتێكدا ئیسپانه‌كان ڕەنگە بڵێن
پرد "به‌هێز"ه‌ یان "درێژ"ه‌،
وشه‌ نێرینه‌كان.
(پێكه‌نین)
زمان له‌ گێڕانه‌وه‌ی ڕوداویشدا جیاوازه‌،
ڕوداوێكی وه‌كو ئه‌مه‌.
له‌ ئینگلیزیدا ئاساییه‌ بڵێیت، "ئه‌و ئینجانه‌كه‌ی شكاند".
له‌ زمانێكی وه‌كو ئیسپانیدا،
زیاتر ده‌ڵێن، "ئینجانه‌كه‌ شكا"
یان "ئینجانه‌كه‌ خۆی شكاند".
ئه‌گه‌ر ڕوداو بێت، ئه‌وا ناڵێیت كه‌سێك ئه‌وه‌ی كردووه‌.
له‌ ئینگلیزیدا ده‌توانین بڵێین،
"ده‌ستی خۆم شكاند".
له‌ زۆر زماندا،
ناتوانیت شێوازێكی وا دروست بكه‌یت مه‌گه‌ر شێت بیت
بچیت ده‌ستی خۆت بشكێنیت--
(پێكه‌نین)
و سه‌ركه‌وتوو بووبیت.
ئه‌گه‌ر ڕوداو بێت شێوازێكی تر به‌كار دێنیت.
ئه‌مه‌ش ده‌رئه‌نجامی هه‌یه‌.
بۆیه‌ ئه‌و كه‌سانه‌ی زمانی جیاواز ده‌دوێن سه‌رنج له‌ شتی جیاواز ده‌ده‌ن،
له‌سه‌ر بنه‌مای داواكاری زمانه‌كه‌یان.
بۆیه‌ ئه‌گه‌ر هه‌مان ڕوداو پیشانی ئینگلیزێك و ئیسپانییه‌ك بده‌ین،
ئینگلیزه‌كه‌ لەیادییەتی كێ كردوویه‌تی،
له‌ ئینگلیزیدا وات لێده‌كات بڵێیت، "ئه‌و كردی؛ ئه‌و ئینجانه‌كه‌ی شكاند".
ڕەنگە ئیسپانییەکە کەمتر لەیادی بێت کێ کردوویەتی
ئه‌گه‌ر ڕوداوبێت،
بەڵام ئه‌وه‌ی بیر ده‌بێت ئه‌مه‌ ڕوداو بووه‌.
ئه‌گه‌ر هه‌یه‌ نیازه‌كه‌یان بیربێت.
دوو كه‌س سه‌یری هه‌مان ڕوداو ده‌كه‌ن،
هه‌مان تاوان ده‌بینن،
به‌ڵام شتی جیاوازیان بیر ده‌مێنێت.
ئه‌مه‌ش ده‌رئه‌نجامی هه‌یه‌ بۆ شایه‌تیدان.
ده‌رئه‌نجامی بۆ تاوان و سزاش هه‌یه‌.
ئه‌گه‌ر به‌ پێی ئینگلیزه‌كان
كه‌سێكت پیشانبده‌م ئینجانه‌یه‌ك بشكێنێت،
بڵێم "ئه‌و ئینجانه‌كه‌ی شكاند"، وه‌ك له‌وه‌ی بڵێم "ئینجانه‌كه‌ شكا"،
هه‌رچه‌نده‌ خۆشت ده‌توانی بیبینیت،
ڤیدیۆكه‌ش ده‌بینیت،
تاوانه‌كه‌ دژی ئینجانه‌كه‌ ده‌بینیت،
كه‌سێك زیاتر سزا ده‌ده‌یت،
زیاتر تاوانباری ده‌كه‌یت ئه‌گه‌ر بڵێم، "ئه‌و شكاندی"،
وه‌ك له‌وه‌ی "شكا".
زمان ڕێنیشانده‌رمان ده‌بێ سه‌باره‌ت به‌ ڕوداوه‌كان.
چه‌ند نمونه‌یه‌كم پیشاندان
كاریگه‌ریی زمان له‌سه‌ر بیركردنه‌وه‌مان،
ئه‌مه‌ش به‌ چه‌ندین شێوه‌ ده‌رده‌كه‌وێت.
ده‌كرێت زمان كاریگه‌ریی گه‌وره‌ی هه‌بێت،
وه‌كو له‌ بۆشایی و كاتدا بینیمان،
ده‌توانن بۆشایی و كات به‌ جۆرێك دابنێن
ئاڕاسته‌كانیان جیاوازبن له‌ یه‌كتر.
ده‌كرێت زمان كاریگه‌ریی قوڵی هه‌بێت--
وه‌ك ئه‌وه‌ی له‌سه‌ر ژماره‌ بینیمان.
هه‌بونی وشه‌ بۆ ژماردن له‌ زمانه‌كه‌تدا،
هه‌بوونی وشه‌ بۆ ژماره‌،
جیهانی بیركاریی ده‌كاته‌وه‌.
ئه‌گه‌ر نه‌توانیت بژمێریت، جه‌بر نازانیت،
هیچ شتێكت بۆ ناكرێت
كه‌ پێویسته‌ بۆ دروستكردنی ژوورێكی ئاوا
یان ئه‌م په‌خشه‌ بكرێت، وایه‌؟
ئه‌م وشه‌ی ژماره‌یه‌ پردێكت بۆ دروست ده‌كات
بۆ چوونه‌ ناو جیهانی دركی.
ده‌كرێت زمان كاریگه‌ریی زووشی هه‌بێت،
ئه‌وه‌ی بینیمان له‌ بابه‌تی ڕه‌نگدا.
ئه‌مانه‌ بڕیاری سه‌ره‌تایی بینینه‌.
بەردەوام به‌ هه‌زاران بڕیاری واده‌ده‌ین،
كه‌چی هێشتا زمان دێته‌ ناوه‌وه‌ و
به‌ دڵی خۆی هه‌ڵده‌بژێرێت.
زمان كاریگه‌ریی فراوانیشی هه‌یه‌.
بابه‌تی ڕه‌گه‌زیی ڕێزمانی ساده‌یه‌،
به‌ڵام به‌سه‌ر هه‌موو ناوێكدا ده‌سه‌پێت.
واتا زمان بیركردنه‌وه‌مان دیاری ده‌كات
ده‌رباره‌ی هه‌رشتێك كه‌ ناوبنرێت.
ئه‌وه‌ یه‌ك دنیا شته‌.
نمونه‌یه‌كم پیشاندان كه‌ زمان شێوازه‌كان دیارییده‌كات
كه‌ كێشێكی شه‌خسیی هه‌یه‌ بۆمان--
تاوانباركردن و سزادان و بیره‌وه‌ریی شایه‌تحاڵ.
ئه‌مانه‌ شتی گرنگن له‌ ژیانی ڕۆژانه‌ماندا.
هه‌مه‌چه‌شنی زمان ئه‌وه‌مان بۆ ده‌رده‌خات
مێشكی مرۆڤ چه‌ند بلیمه‌ت و سایەنی گۆڕانه‌.
مرۆڤ هه‌ر یه‌ك جیهانی دركیی نه‌خوڵقاندووه‌، بەڵکو ٧٠٠٠
له‌ جیهاندا ٧٠٠٠ زمان به‌كار ده‌هێنرێت.
دەتوانین زیاتریش دروست بکەین--
بێگومان زمان شتێکی زیندووە،
ده‌توانین به‌ خواستی خۆمان بیگۆڕین.
به‌ڵام خه‌ریكه‌ زۆرێك له‌ هه‌مه‌چه‌شنیی زمان له‌ده‌ست ده‌ده‌ین
به‌ به‌رده‌وامیی.
هه‌فته‌ی یه‌ك زمان له‌ ده‌ست ده‌ده‌ین،
و به‌ گوێرەی هەندێک پێشبینی،
له‌ سه‌د ساڵی داهاتوودا نیوه‌ی زمانه‌كانی جیهان نامێنن.
وه هه‌واڵێكی خراپتر ئه‌وه‌یه‌ ئێستە،
زۆربه‌ی ئه‌و شتانه‌ی ده‌یزانین ده‌رباره‌ی مێشك و بیركردنه‌وه‌ی مرۆڤ
لێكۆڵینه‌وه‌ی خوێندكاره‌ ئه‌مریكییه‌كانه‌
له‌ زانكۆكانیان.
كه‌ به‌ نزیكه‌یی هه‌موو مرۆڤایه‌تی لێبه‌ده‌ره‌،
ئه‌وه‌ی ده‌یزانین ده‌رباره‌ی مێشكی مرۆڤ زۆر ته‌سك و تاكلایه‌نه‌یه‌،
پێویسته‌ هه‌وڵی باشتر بده‌ین.
ده‌مه‌وێت به‌م بیرۆكه‌یه‌ كۆتایی پێبێنم.
قسه‌كه‌رانی زمانه‌ جیاوازه‌كان جیاواز بیرده‌كه‌نه‌وه‌،
به‌ڵام بابه‌ته‌كه‌ ئه‌وه‌ نییه‌ كه‌ له‌ شوێنی تر چۆن بیر ده‌كه‌نه‌وه‌.
به‌ڵكو تۆ چۆن بیر ده‌كه‌یته‌وه‌.
ده‌رباره‌ی ئه‌وه‌یه‌ چۆن زمانه‌كان شێوازی بیركردنه‌وه‌مان دیاری ده‌كه‌ن.
ئه‌وه‌ش ده‌رفه‌تی ئه‌وه‌ت پێده‌دات بپرسیت،
"بۆچی به‌م شێوه‌یه‌ بیر ده‌كه‌مه‌وه‌؟"
"چۆن جیاواز بیر بكه‌مه‌وه‌؟"
هه‌روه‌ها،
چ بیركردنه‌وه‌یه‌ك بخوڵقێنم؟"
زۆر سوپاس.
(چه‌پڵه‌لێدان)